आकांक्षी जिलों में उच्च शैक्षणिक संस्थानों की स्थापना एवं विस्तारीकरण के लिए रुसा के तहत उपलब्ध परियोजनाविशिष्ट वित्त पोषण तथा विभिन्न परियोजनाओं का उल्लेख करते हुए श्री जावड़ेकर ने कहा आकांक्षी जिलों में परियोजनाओं के त्वरित क्रियान्वयन में बहुत कुछ राज्य सरकारों पर ही निर्भर करेगा। स्कूली शिक्षा का उल्लेख करते हुए श्री जावड़ेकर ने कहा कि छात्राओं के लिए अलग शौचालयों के निर्माण और उनके रखरखाव के लिए पर्याप्त प्रावधान किया गया है। इसके अलावा पेयजल तथा स्कूलों में स्वच्छता का प्रावधान भी किया गया है।